Rocky III

Rocky III 1982ko Sylvester Stallone estatubatuar zinema zuzendari, ekoizle eta gidoigileak zuzendu, ekoiztu, idatzi eta antzeztutako filma bat da. Sylvester Stallone, Talia Shire, Burt Young, Carl Weathers, Burgess Meredith eta Mr. T aktoreek antzeztu zuten.

1976ko Rocky eta 1979ko Rocky II filmeen jarraipena da, beste bost filmek jarraitu zuten: Rocky IV (1985 ), Rocky V (1990), Rocky Balboa (2006), Creed (2015) eta Creed II (2018).

Hasiera batean Sylvester Stallonek filmaren soinu bandako abesti nagusia Queen britainiar rock taldearen Another One Bites the Dust (Hautsa Jaten Duen Beste Bat) izan zedila nahi izan zuen, baina eskubideak lortu ez zituenez, Survivor estatubatuar rock taldeari filmarentzako espreski abesti bat konposatu zezan eskatu zion, honela gaur egun film honen ikur, boxeo munduari aski lotua eta mundu osoan oso ospetsua den Eye of the Tiger (Tigrearen Begia) konposatu zuten.

Jatorrizko abesti onenaren Oscar Sariaren (Eye of the Tiger) izendapena jaso zuen.

 Argumentua 

Bi aldiz titulua defendatu ondoren munduko txapelduna den Rocky Balboak (Sylvester Stallone) boxeotik erretiroa hartzea erabaki du. Baina bere arerio guztiak jipoitu eta konorterik gabe lagaz borrokak irabazten dituen Clubber Lang (Mr. T) boxeolari basati eta oldarkorra munduko txapeldun titulua bereganatu nahi du. Rockyk harekin borrokatzeari uko egiten dionez, Clubberek haren emazteari modu lotsagabean mintzatu, Rocky xaxatu eta berarekin borrokatzeko erronka onartu dezan lortuko du, nahiz eta Rockyk lehengo sasoian egoteko oraindik asko entrenatzea behar izan.

 Aktoreak 
 Sylvester Stallone: Rocky Balboa
 Talia Shire: Adrian Balboa
 Burt Young: Paulie Pennino
 Carl Weathers: Apollo Creed
 Burgess Meredith: Mickey Goldmill
 Mr. T: Clubber Lang
 Tony Burton: Tony "Duke" Evers
 Ian Fried: Rocky Balboa, Jr.
 Hulk Hogan: Thunderlips

 Saila 
 Rocky (1976)
 Rocky II (1979)
 Rocky IV (1985)
 Rocky V (1990)
 Rocky Balboa (2006)
 Creed (2015)
 Creed II (2018)

 Kanpo estekak 
 Rocky III filmaren IMDBko fitxa irakurgai 

Kategoria:Rocky
Kategoria:Sylvester Stallonek zuzendutako filmak
Kategoria:Ameriketako Estatu Batuetako filmak
Kategoria:Drama filmak
Kategoria:Filadelfian girotutako filmak
Kategoria:Jarraipen filmak
Kategoria:1982ko filmak